alexandrainst/scandi-wiki huggingface dataset:
Tor Arne Aga

Tor Arne «Totte» Aga (født 11. september 1965) er en norsk tidligere fotballspiller som var målvakt. 

Aga spilte i en årrekke for Bodø/Glimt avbrutt av perioder i  og . 

Aga signerte for Start foran 1987-sesongen der han spilte 18 kamper i øverste divisjon av norsk fotball i en sesong som endte med nedrykk. I 1988 var han med på å rykke opp igjen med Start, før han dro hjem til moderklubben Bodø/Glimt foran 1989-sesongen. I 1992 hjalp han Bodø/Glimt til opprykk til Eliteserien etter at klubben hadde tilbragt mange år i lavere divisjoner. Etter en 1993-sesong der han var reservemålvakt trakk han seg tilbake da han fikk sin sønn, og ble keepertrener i Bodø/Glimt. Som keepertrener i Bodø/Glimt har han hatt ansvaret for Jonas Kolstad, Ivar Andreas Forn, Kenneth Høie, Lasse Staw og den estiske landslagskeeperen Pavel Londak.

Norske fotballspillere
Fotballspillere for FK Bodø/Glimt
Fotballspillere for Bærum SK
Fotballspillere for Idrettsklubben Start
Fødsler i 1965
Sandaker videregående skole

Sandaker videregående skole var en videregående skole på Sandaker i bydel Sagene i Oslo. Skolen ble bygget i 1959, som en moderne stor skole, og er tegnet av arkitekt Finn Bryn. I vestibylens gulv er det nedfelt to symboler: solen og uglen. Sommeren 2011 ble skolen lagt ned, og tilbudene relokalisert til Nydalen videregående skole. I 2011-2012 gjennomgikk skolebygget en større ombygging. Der fasaden nærmest står uberørt ble lokalene totalrenovert og omgjort til grunnskolen Nordpolen skole, som åpnet høsten 2012.

Skolens historie 
Fra 1959 ble bygget brukt som framhaldsskole og realskole. I 1968 ble skolen tildelt ungdomstrinn med 8. og 9. klasse i forbindelse men innføringen av den 9-årige grunnskolen. De første klassene fra videregående skole kom 1971, men skolen ble ikke en ren videregående skole før i 1984.

Skolen hadde de siste årene følgende utdanningsprogram: Service og samferdsel, Helse og sosialfag, Studiespesialisering med formgiving, Påbygging med allmennfag og Særskilt tilrettelagt undervisning. Skolen var knutepunktskole for hørselshemmede elever på østlandet. Disse elevene hadde tilbud om studiespesialisering og helse- og sosialfag. Dersom elevene ønsket andre yrkesfag, hadde skolen samarbeid med Sogn videregående skole og elevene fikk med seg tolk til programfagsundervisning der.

Relokalisering til Nydalen 
Sandaker videregående skole lå i et område med stor mangel på barnehageplasser, samt flere plasser på grunnskolens barnetrinn. Allerede i 2006 var diskusjonen om skolens nedleggelse i gang. Argumentene gikk på behovet for rehabilitering av bygget og muligheten for å gi rom for opp til 700 elever ved skolen. Det skulle ta 5 år før skolen ble relokalisert, sammen med Grefsen videregående skole, til den nye skolen i Nydalen, Nydalen videregående skole fra skolestart i 2011.

Byggene til Sandaker videregående skole gjennomgikk i 2011-2012 tidenes største skolerehabilitteringsprosjekt og ble døpt til Nordpolen skole, en 1-10-skole, med egen barnehageavdeling.

Rektorer 
 Reidar Granli (-2007)
 Roald Olsen (2007–2011, fra Grefsen vgs, til Stovner vgs)

Referanser 

Tidligere offentlige videregående skoler i Oslo
Nydalen videregående skole
Sandaker
Utdanningsinstitusjoner etablert i 1959
Utdanningsinstitusjoner nedlagt i 2011
Bygninger tegnet av Finn Bryn
Skoler i bydel Sagene
Byggverk fullført i 1959
Firs Park

For stadionet i Motherwell, North Lanarkshire, Skottland, se Fir Park.

Firs Park er et skotsk fotballstadion i sentrum av byen Falkirk, og er East Stirlingshire FCs hjemmebane. Det har en kapasitet på 1880, og har 200 sitteplasser, men politiet i Falkirk satte en grense på 750 tilskuere under East Stirlingshires Challenge Cup-kamp mot Morton i september 2007, og det er lite sannsynlig at flere tilskuere enn dette vil bli tillatt, siden arenaen blant annet bare har en hovedutgang. Siden starten av 2008-2009-sesongen har East Stirlingshire FC spilt sine hjemmekamper på Ochilview Park i Larbert, og de deler altså nå bane med Stenhousemuir FC, etter at East Stirling måtte flytte fra Firs Park, Falkirk.

Falkirk
Fotballstadioner i Skottland
East Stirlingshire FC
Audi RS6

Audi RS6 er den høyest ytende versjonen av Audi A6 som er en mellomstor sports- og luksusbil produsert av den tyske bilfabrikanten Audi. Produksjonen av første generasjon RS6 (C5) begynte sent i 2002 og sluttet i tidlig 2004. Andre generasjon (C6) ble vist ved Frankfurt Motor Show i 2007 og produsert i 2008-2010. Tredje generasjon (C7) har blitt produsert siden 2012. Bilens hovedrivaler er Mercedes-Benz E-klasse AMG og BMW M5.

C5 RS6 (2004) var den tredje modellen som kom ut fra Audis quattro GmbH; første var Porsche/Quattro RS2, andre var B5 RS4 (2001); fjerde var A4 DTM-utgaven og nåværende er B7 RS4 (2006). Det var den første RS-modellen som ble lansert i USA og Canada.

«RS» står for Renn Sport, og er Audis høyeste trimmenivå, posisjonert over «S» («Sport»)-linjen av Audis vanlige biler.

Eksterne lenker 
 
 Audiworld RS6 Forum
 RS6.com International Community
 Audifans 
 The Torque Report – 2008 Audi RS6 Avant-pressemelding + foto 

RS6
Bilmodeller introdusert i 2002
Kløvsteinbakken

Kløvsteinbakken er et skihoppanlegg i Meldal i Trøndelag. Det består av fem hoppbakker med størrelse K105 (HS117), K40, K25, K15 og K7. Storbakken har blant annet hatt norgesmesterskap og renn i verdenscupen, europacupen og norgescupen. Bakkerekorden er 120,5 meter, satt av Jan Christian Bjørn under lag-NM i kombinert 21. mars 2009.

Kløvsteinbakken ble bygd i 1946-47. I det første offisielle rennet 7. februar 1948 hoppet Torbjørn Falkanger lengst med 70,5 meter. Senere er bakken blitt utbygd og modernisert flere ganger, siste gang i 1997, da den fikk profil tilpasset V-stilen. Småbakkene ble bygd i 1988. Bjørn Wirkola var førstemann over 100 meter i Kløvsteinbakken, da han slo til med 104 meter 1. februar 1970.

Det er satt to verdensrekorder for kvinner i Kløvsteinbakken. Anita Wold hoppet 73 meter 22. mars 1973 og 82,5 meter 3. februar 1974.

Kløvsteinbakken har hatt NM for senior/elite (stor bakke) åtte ganger, i 1970, 1974, 1980, 1984, 1990, 1996, 1998 og 2000. I tillegg ble bakken brukt under NM for lag og hopprennet i NM i kombinert i 1998, samt hopprennet i lag-NM i kombinert i 2009. I 1988 ble det arrangert verdenscuprenn i bakken.

Bakkerekorder

Viktige renn

Verdenscupen

NM

Eksterne lenker
 Orklahopp: Kløvsteinbakkens historie
 opPslaget.no: Kløvsteinbakken - Meldal Idrettslag
 Skisprungschanzen-Archiv: Kløvsteinbakken
 Idrettsanlegg.no: Kløvsteinbakken K105, K40, K20, K15, K7

Hoppbakker i Norge
Idrettsanlegg i Trøndelag
Byggverk i Orkland
Sport i Orkland
Dag H. Nestegard

Dag Hestetræet Nestegard (født 1968 i Florø) er en norsk jounalist, forfatter og filmprodusent. Han har skrevet biografier om flypioneren Thor Solberg og samferdselspolitikeren Kjell Opseth.

Han vokste opp i Svelgen i Sogn og Fjordane og flyttet senere til Ås kommune. Nestegard har mastergrad fra studieprogrammet Faglitterær skriving ved Høgskolen i Buskerud og Vestfold. Han har studert radiojournalistikk ved medielinja på Høgskulen i Volda. Skoleåret 1989/1990 var han elev på avislinja ved Skjeberg Folkehøyskole i Østfold.

Nestegard begynte som journalist i Firdaposten i Florø. Etter studier i Volda (1992-1994) arbeidet han ti år i NRKs nyhetsavdeling i Oslo, blant annet som nestleder i utenriksredaksjonen og som korrespondent i Midtøsten høsten 2001. Senere var han presserådgiver for henholdsvis fiskeriministeren og samferdselsministeren. En periode var han også informasjonssjef i Redd Barna. 

Høsten 2007 laget han dokumentarfilmen Vekkelsen for NRK. Brorparten av opptakene er gjort i Egypt. Filmen forklarer sammenhengen mellom den islamske vekkelsen og terror mot vestlige mål. Nestegard laget filmen sammen med NRK-fotograf Mohammed Alayoubi. Senere startet Nestegard foretaket Stang Media sammen med to tidligere kolleger fra Dagsrevyen, Sølve og Frode Stang.

Fra 2011 til 2014 var Dag H. Nestegard redaktør for Bok & samfunn, et magasin som dekker bokbransjen. 

I perioden 2019-2023 var han gruppeleder for Ås SV i Ås kommunestyre.

Sesongen 2022/2023 publiserte Nestegard flere egenkomponerte låter. Låtene er produsert av Eirik Molnes Husabø i Verdens Beste Studio i Florø. 

Han er barnebarnet til spelemannen Hans O. Nestegard (1885-1974) fra Hol i Hallingdal. Søstera er gift med trommeslageren i Hellbillies.

Bibliografi 
 Atlanterhavsflygaren Thor Solberg – ei røvarhistorie, Samlaget ISBN 9788252183078
 Hestehandlaren – Kjell Opseth. Ein biografi, Samlaget ISBN 9788252193824
 Songen frå Toledo, Kolofon Forlag ISBN 978-82-300-1827-9
 Vegar gjennom fjell, Selja Forlag ISBN 9788282401586
 Sagaen om Hestetræet – sammen med Åge Hestetræet, ISBN 9788230346181
 Svanøy Stiftelse 1972 – 2022 ISBN 978-82-8040-200-4

Referanser

Eksterne lenker 
Nestegard media
 StangMedia AS

Norske redaktører
NRK-journalister
Personer fra Flora kommune
Personer fra Bremanger kommune
Fødsler i 1968
Fødselsdato ikke oppgitt
Grisaille

Grisaille (av fransk:gris, «grå») er et maleri som så godt som utelukkende er holdt i gråtoner. Grisaillen er dermed mest en form for skyggelegging. Brukes andre farger i stedet for sort og hvitt, snakker vi om monokrom fargevirkning. Teknikken er best kjent fra middelalderen.

Teknikk 
Grisaille kan stå som selvstendig verk enten på plate eller lerret, som glassmaleri, som undermaling til et oljemaleri som deretter laseres, eller som skisse til gravering eller relieffarbeid.

Undermaling i andre farger forekommer. Det italienske begrepet chiaroscuro, (på fransk claire-obscure , «lys-mørke») beskriver noe av det samme, men brukes mere omfattende. Der finnes chiaroscuroer med flere fargetoner. En variant er på monokromt grønt underlag som på italiensk kalles verdaccio. Typisk for denne typen bilder er at fargetoningen blir underordnet plastisiteten i bildet.

Hel fargesetting av store bilder stilte store krav til maleren, ikke minst fordi nesten alle farger måtte klargjøres på stedet fra råstoffer. Grisaillen ble rimeligere. Det synes også klart at grisaillen ofte ble valgt som estetisk passende. I likhet med tegninger bidro teknikken til å skille mellom talent og middelmådighet blant lærlingene, lettere enn når slurv og upresishet ble pakket inn i farger.

Eksempler 
Et godt kjent eksempel på grisaille-teknikken er Heller-altertavlen som ble bearbeidet av både Albrecht Dürer og Matthias Grünewald. Andre eksempler er Rembrandts Døperen Johannes prediker (1634/1635), som er i Berlin, og Pablo Picassos Guernica. Giotto brukte grisaille som del av sine fresker i Scrovegnikapellet, og Jan van Eyck malte grisailler på utsiden av triptyker til alterskap, Gent-alteret er kanskje mest kjent. Normalt var skapene lukket, slik at utsiden viste mest. Begge kunstnerne har søkt å lage skulpturlignende motiver. Også i freskomaleriene i taket i det sixtinske kapell finnes grisaillepartier. Veggen ved den store trappen i Hampton Court er utført av Antonio Verrio.

Manuskripter 
Illuminerte manuskripter ble ofte utstyrt med pennetegninger som ble fylt ut med akvarellfarger som var svært uttynnet. Renessansekunstnere som Jean Pucelle og Matthew Paris ble spesialister på slike effekter. Andre, som Mantegna og Polidoro da Caravaggio brukte teknikken for å understreke noe klassisistisk, som en gammel skulptur, et relieff eller eldre romersk maleri.

Emaljering og glassmaleri

Referanser

Litteratur 
Joachim Kaak, Rembrandts Grisaille Johannes der Täufer predigend – Dekorum-Verstoß oder Ikonographie der Unmoral? (Studien zur Kunstgeschichte Band 81), Georg Olms Verlag Hildesheim 1994, 194 S. mit 54 Abb., ISBN 3-487-09862-8.

Eksterne lenker 
 
 Grisaille
 (Metropolitan Museum of Art) Jean-Auguste-Dominique Ingres and workshop, Odalisque en Grisaille
 (Rijksmuseum) Grisaille 
 A Watercolour Demonstration Using Grisaille

Malerkunst
Franske ord og uttrykk
Milt Campbell

Milton Gray «Milt» Campbell (født 9. desember 1933 i Plainfield i New Jersey i USA, død 2. november 2012 i Gainesville i Georgia) var en amerikansk tikjemper.

Han studerte ved Indiana University, og som medlem av universitetslaget kvalifiserte han seg til OL i 1952 i Helsingfors. Selv om han bare var 18 år gammel, tok han sølv i tikamp, bare slått av landsmannen Robert Mathias, riktignok med over 900 poeng.

Under OL i 1956 i Melbourne vant han gullmedaljen foran landsmannen Rafer Johnson og russeren Vassilij Kuznetsov.

OL-medaljer 
 1956  Melbourne -  Gull i friidrett, tikamp  USA
 1952  Helsingfors -  Sølv i friidrett, tikamp  USA

Referanser

Eksterne lenker 
 

Mangekjempere fra USA
Olympiske mestere for USA
Olympiske sølvmedaljevinnere for USA
Medaljevinnere under Sommer-OL 1952
Deltakere for USA under Sommer-OL 1952
Friidrettsutøvere under Sommer-OL 1952
Medaljevinnere under Sommer-OL 1956
Deltakere for USA under Sommer-OL 1956
Friidrettsutøvere under Sommer-OL 1956
Personer fra Plainfield i New Jersey
Fødsler i 1933
Dødsfall i 2012
Kenneth Clarke

Kenneth Harry Clarke, baron Clarke av Nottingham (født 2. juli 1940 i Nottingham) er en britisk politiker for Det konservative parti. Han har vært sentral i britisk politikk i flere tiår, siste viktige posisjon hadde han som minister uten portefølje i den britiske regjeringen fra 2012 til juli 2014. I 2020 ble han adlet og tok sete i Overhuset.

Liv og virke 

Clarke studerte juss ved University of Cambridge. I Cambridge var han leder for den konservative studentklubben. I sin tid som leder inviterte han den tidligere fascistlederen Oswald Mosley for å tale. Dette førte til at flere, deriblant den senere konservative partilederen Michael Howard, forlot studentklubben i protest. Clarke har arbeidet som advokat.

Han var medlem av underhuset for valgkretsen Rushcliffe nær Nottingham fra 1970.

Han var helseminister fra 1982 til 1985 og fra 1988 til 1990, utdanningsminister fra 1985 til 1988 og fra 1990 til 1992, innenriksminister fra 1992 til 1993 og finansminister (Chancellor of the Exchequer) fra 1993 til 1997. Fra 2010 til 2012 var han justisminister.

Clarke er leder i Tory Reform Group og er kjent som EU-tilhenger. Han har vært kandidat som partileder tre ganger, i 1997, 2001 og 2005.

Som lengstjenende medlem av det britiske Underhuset hadde han fra 2017 til 2019 tittelen Father of the House, som i all hovedsak er seremoniell. I november 2019 ledet han imidlertid valget til Speaker, parlamentspresidenten.

Under uoverensstemmelsene omkring såkalt «hard» brexit, Storbritannias uttreden fra EU uten en handelsavtale, sa Clarke seg i august 2019 villig til å lede et forretningsministerium sammen med Labours nestleder Harriet Harman dersom behovet skulle oppstå hvis Boris Johnsons konservative regjering ble felt.

Clarke var en av 21 medlemmer i det konservative partiet som 3. september 2019 stemte med opposisjonen i Underhuset, for et forslag om å hastebehandle en lov mot å gå ut av EU uten en handelsavtale. Dette medvirket sterkt til at den første voteringen i Underhuset i Boris Johnson sin regjeringstid endte med et nederlag for regjeringen. Han ble kastet ut av partiet og endte sin karriere i Underhuset som uavhengig representant. 

Han kom imidlertid tilbake til Det konservative parti. I september 2020 ble Clarke adlet med tittelen baron Clarke av Nottingham. Han tok sete for de konservative i Overhuset 4. september 2020.

I 2014 ble Clarke utnevnt til medlem av Order of the Companions of Honour.

Noter

Referanser

Eksterne lenker 
 
 

Britiske parlamentsmedlemmer
Britiske finansministre
Britiske baroner og baronesser (ikke-arvelig)
Order of the Companions of Honour
Personer fra Nottingham
Råde Idrettslag

Råde Idrettslag er et idrettslag fra Østfold i Norge. Klubben ble stiftet i 1929 som Råde Skiklubb, men skiftet siden navn til Råde Idrettslag. I dag har klubben flere undergrupper, hvor fotball, innebandy og håndball er størst.

Råde IL Håndball 
Råde idrettslag satser stort på håndball. Blant annet har damelaget to lag, hvorav ett av lagene spiller i 5. divisjon og det andre laget spiller i 4. divisjon. Idrettslaget består av mange unge spillere med et stort potensial, som vil komme godt med for Råde håndball i fremtiden.

Råde IL Fotball 

Råde kom i 1988 til kvartfinalen i cupen, der det ble tap mot Brann 1-0. I tidligere runder hadde Råde slått ut blant annet Lyn, Lillestrøm og Bodø/Glimt. 

Per 2018 spiller Råde IL i 4. divisjon i Østfold.

Spillerstall 
Pr. 16. juli 2018

Tabell

Referanser

Eksterne lenker 
 

Idrettslag i Østfold
Idrettslag etablert i 1929
Fotballag i Østfold
Fotballag etablert i 1929
Sport i Råde
Skøyteklubber i Østfold
Tennisklubber i Norge
Artikler i skøytesportprosjektet
Kanadagullris

{{Taksoboks
| bilde=Solidago canadensis 20050815 248.jpg
| bildetekst=Kanadagullris
| autor=L.
| norsknavn=Kanadagullris
| vitenskapsnavn=Solidago canadensis
| regnum = planter
| divisio = karplanter
| classis = blomsterplanter
| ordo = Asterales
| familia = kurvplantefamilien
| subfamilia = Asteroideae
| tribus = Astereae| genus= gulrisslekta
}}

Kanadagullris (Solidago canadensis) er en høyvokst plante i kurvplantefamilien.

Kanadagullris er en høyreist korgplante som kan bli 150 cm høy. Stengelen er besatt med avlange, lansettforma blader. Øverst på stengelen sitter blomsterstanden. Den består av mange små greiner tett besatt med små, kraftig gule korger.

Kanadagullris er nært beslektet med vår hjemlige gullris, men de ligner ikke nevneverdig på hverandre verken i utseende eller voksemåte. Kanadagullris opptrer ofte i store bestand som kan kvele annen vegetasjon.

Kanadagullris kom til Norge fra Nord-Amerika, og har lenge vært dyrket i mange norske hager. Den er hardfør og har de siste tiårene spredt seg kraftig over det nedre Østlandet. På tross av evnen til å fortrenge annen vegetasjon vokser kanadagullris som regel bare på forstyrra kulturmark.

Art er naturalisert mange steder i Norge og er relativt vanlig på Østlandet til Lillehammer og spredt eller sjelden i kyststrøk til Trondheim. I Fremmedartslista 2018 er kanadagullris vurdert til svært høy risiko på grunn av stort invasjonspotensial og store negative økologiske effekter.

Et annet takson som ligner svært er kjempegullris (S. gigantea ssp. serotina'') som også har vært brukt som prydplante og som i seinere tid har begynt å spre seg ved Oslofjorden og vestover langs kysten til Farsund og noen steder videre.

Referanser

Eksterne lenker 
 

Gule blomster
Kurvplantefamilien
Stauder
Høyrisikoarter på fremmedartslista
Planter formelt beskrevet av Carl von Linné
Planter formelt beskrevet i 1753
Forbud angående fremmede organismer
Nes Ski- og Sykkelanlegg

Nes Ski- og Sykkelanlegg ligger i Fenstad i Nes kommune i Viken. Anlegget eies og drives av Stiftelsen Nes Skianlegg (etablert i 1992), og brukes blant annet av Nes Ski og Nes Sykkelklubb.

Andre klubber som inngår i stiftelsen inkluderer Fenstad Skiklubb, Fenstad Sportsklubb, Haga Idrettsforening, Halmsås & Omegn Skilag, Hvam Idrettslag, Raumnes & Årnes Idrettslag og Vormsund Skiklubb.

Fasiliteter 
 Langrennsløyper (1, 2, 3 og 5 km) – godkjent av det internasjonale skiforbundet (FIS)
 Rulleskiløype (1,3 km)
 Hoppbakke (K15)
 Snøbrettbakke
 Kunstsnøanlegg
 Rundbane sykkelløype

Arrangementer 
 Skandinavisk Cup (2006)
 Verdenscupfinale IPC (2008)
 Hovedlandsrennet (2010) 
 COC Norgescup senior 2012
 Statoil Norgescup junior med NM sprint 2015
 Equinor Norgescup junior 2017
 Equinor Norgescup senior 2019
 Skandinavisk Cup 2020

Eksterne lenker 
 
 

Skianlegg i Norge
Idrettsanlegg i Viken
Byggverk i Nes (Akershus)
Sykkelsport
Terrengsykling
Mathematica

Mathematica er et program fra Wolfram Research for å løse og visualisere  matematiske problemer. Programmet kan   integrere,  derivere,  løse likninger m.m, både symbolsk og numerisk. Du kan også manipulere matematiske regnestykker i sanntid og visualisere funksjoner i 2D og 3D.  I 2007 lanserte Wolfram en nytt nettsted Wolfram Demonstrations Project, der brukere kan laste opp egne animasjoner som andre kan ta del av gjennom å bruke Wolfram Mathematica Player. I 2014 kom den siste versjonen av Mathematica, Mathematica 10.

(For å kjøre kommandoene trykk shift + enter.)

For å derivere en funksjon, bruk D[funksjon, variabel]:

D[3x^2+Exp[2y], x]

For å integrere en funksjon, bruk Integrate[funksjon, variabel]:

Integrate[1/(x^3 + 1), x]

For å manipulere matematiske regnestykker og grafer i realtid, bruk Manipulate[funksjon, variabel]:

k er en variabel som kan variere mellom 1 og 15.

Eksterne lenker
 

Matematikkprogrammer
Matematiske problemer
Svein Enok Nørstebø

Svein Enok Nørstebø (født 1972) er en norsk ishockey-spiller som var aktiv på profesjonelt nivå fra 1988 til 2004.

Nørstebø begynte som barnespiller i ishockey rundt 1980 for idrettsklubben Leik på Korsvegen. I 1988 gikk han over til førstedivisjonslaget Trondheim ishockeyklubb (TIK) hvor han hadde sin debutkamp mot Vålerenga. Etter TIK spilte han for Lillehammer Ishockeyklubb, Bad Nauheim (Tyskland) og Linköping (Sverige). I 2010 gjorde han et kort comeback for Rosenborg for å hjelpe klubben opp i GET-ligaen og dermed få Trondheim tilbake på hockeykartet. Han spilte ni sesonger i Trondheim Ishockeyklubb 

Nørstebø har spilt 76 landskamper, og fikk gullklokka etter passerte 75. Han deltok i ni VM-turneringer og under vinter-OL for Norge i 1994 på Lillehammer.

Han har spilt om lag 700 offisielle kamper for klubb- og landslag.

I 1999 ble han tildelt Gullpucken, en æresbevisning som tildeles årets beste ishockeyspiller på norske klubb- og landslag. Han var den første fra Trøndelag som fikk denne utmerkelsen.

Han er far til ishockeyspilleren Mattias Nørstebø.

Utmerkelser 

Norge

Ishockey-VM

Klubbstatistikker

Klubbkarriere

Landslagskarriere

Referanser

Eksterne lenker 
 

Personer fra Vestvågøy kommune
Personer fra Melhus kommune
Norske ishockeyspillere
Ishockeyspillere for Trondheim IK
Ishockeyspillere for Rosenborg IHK
Ishockeyspillere for Lillehammer IK
Deltakere for Norge under Vinter-OL 1994
Ishockeyspillere under Vinter-OL 1994
George Larner

George Edward Larner (født 7. mars 1875 i Langley, Buckinghamshire (i dag Berkshire), død 4. mars 1949 i Brighton) var en britisk friidrettsutøver. 

Larner begynte ikke med kappgang før han var 28 år gammel. I løpet av tre år satte han ni verdensrekorder. Han la opp i 1906, for å konsentrere seg om arbeidet som politi i Brighton. Han bestemte seg imidlertid for å gjøre et comeback for å prøve å kvalifisere seg til OL 1908.

Under OL 1908 vant George Larner to gullmedaljer. Først vant han 3500 m kappgang på tiden 14.55, foran landsmannen Ernst Webb. Han vant også distansen over 10 engelske mil, med tiden 1.15,57, som også var ny verdensrekord.

OL-medaljer 
 1908  London -  Gull i friidrett, 3 500 meter kappgang  Storbritannia
 1908  London -  Gull i friidrett, 10 miles kappgang  Storbritannia

Referanser

Eksterne lenker 
 

Britiske kappgjengere
Olympiske mestere for Storbritannia
Medaljevinnere under Sommer-OL 1908
Deltakere for Storbritannia under Sommer-OL 1908
Friidrettsutøvere under Sommer-OL 1908
Personer fra Slough
Edward Stanley, 11. jarl av Derby

Edward Stanley, 11. jarl av Derby (født 27. september 1689, død 22. februar 1776), var en britisk adelig og politiker. Hans datter, Charlotte Stanley, var gift med general John Burgoyne. Han ble etterfulgt som jarl av sin sønnesønn Edward Smith-Stanley, da sønnen, James døde før ham. 

Hans tippoldebarn, Edward Geoffrey Smith Stanley, 14. jarl av Derby, var tre ganger Storbritannias statsminister.

Referanser

Derby 11